|  |  |
| --- | --- |
| Numri i lëndës: | 2023:013737 |
| Datë: | 24.12.2024 |
| Numri i dokumentit:  | 06649343 |

**A.nr.100/2023**

**GJYKATA THEMELORE NË PRISHTINË**-**Departamenti për Çështje Administrative**, me gjyqtarin Rexhep Gashi, në konfliktin administrativ të paditëses F. K. nga fshati G., K. e P., kundër të paditurës Ministria e Financave, Punës dhe Transfereve me seli në Prishtinë, me bazë juridike anulimin e vendimit të datës 25.11.2022, jashtë seance, me datë 24.12.2024, mori këtë:

**A K T V E N D I M**

**KONSIDEROHET SE ËSHTË TERHEQUR** padia e evidentuar me numër A.nr.100/2023 e paditëses F. K. nga fshati G., K. e P., për shkak të mos pagesës së taksës gjyqësore.

**A r s y e t i m**

Paditësja F. K. nga fshati G., K. e P., me datë 13.01.2023, pemës postës rekomande, ka parashtruar padi në këtë gjykatë kundër të paditurës Ministria e Financave, Punës dhe Transfereve me seli në Prishtinë, me bazë juridike anulimin e vendimit të datës 25.11.2022.

Gjykata me rastin e shqyrtimit të rregullsisë së padisë, ka gjetur se paditësja nuk e ka paguar taksen gjyqësore për padi andaj përmes vërejtjes për pagesen e taksës gjyqësore A.nr.100/2023 të datës 17.10.2024 e ka ftuar paditësen që ta paguaj taksen gjyqësore për padi, në afat prej 15 ditësh nga marrja e kësaj vërejtje, në shumë prej 50€, ndërsa kopjen e fletëpagses t’ia dorëzoj gjykatës, me paralajmërimin se nëse nuk paguhet taksa gjyqësore sipas afatit të caktuar dhe nuk ekzistojnë kushtet për lirim nga taksa gjyqësore, atëherë gjykata do të merr vendimin me të cilin padia e paditësit do të konsiderohet e tërhequr në pajtim me nenin 253.5 të LPK-së. Paditësja edhe pse e ka pranuar vërejtjen për pagesën e taksës gjyqësore për padi me datë 30.10.2024 dhe kjo vërtetohet nga fletë kthesa e postës e cila gjendet në shkresat e lëndës, nuk ka vepruar sipas kësaj vërejtje, pra nuk e ka paguar taksen gjyqësore për padi brenda afatit të caktuar prej 15 ditësh.

Meqenëse paditësja nuk e ka paguar taksën gjyqësore për padi dhe në rastin konkret nuk ekzistojnë konditat për lirim nga pagimi i taksës gjyqësore, gjykata duke u bazuar në nenin 63 të LKA-së, nenin 253.5 të LPK-së dhe nenin 5.5.2 të Udhëzimit Administrativ Nr.01/2017 për Unifikimin e Taksave Gjyqësore, i Plotësuar ky me Udhëzimin Administrativ nr.02/2019, vendosi si në dispozitiv të këtij aktvendimi.

**GJYKATA THEMELORE NË PRISHTINË**

**Departamenti për Çështje Administrative**

**A.nr.100/2023, datë 24.12.2024**

 **G j y q t a r i**

Rexhep Gashi

 **\_\_\_\_\_\_\_\_\_\_\_­**

**KËSHILLË JURIDIKE:**

Kundër këtij aktvendimi është e lejuar ankesa në afat prej 15 ditësh, nga dita e pranimit të aktvendimit, Gjykatës së Apelit në Prishtinë, përmes kësaj gjykate.